Publication: Magyar Közlöny
Issue: MK-2001-78 (Year: 2001, Number: 78)
Era: 1990-2004
Section: a 121/2001. (VII. 10.) Korm. rendelethez
Paragraph Index: 914

2. A postaigazgatások nem felelősek: 2.1. vis maior esetén, a 12. Cikk 4. bekezdésben foglaltak fenntartásával; 2.2. amikor a szolgálati okiratok vis maior folytán bekövetkezett megsemmisülése miatt nem tudnak számot adni a küldeményekről, feltéve, hogy felelősségük más módon nem bizonyosodott be; 2.3. ha a kárt a feladó hibája vagy mulasztása okozta, vagy az a küldemény jellegéből adódott; 2.4. ha olyan küldeményekről van szó, amelyeknek tartalma a 25. Cikkben ismertetett tilalmak alá esik, és amennyiben ezeket a küldeményeket az illetékes hatóság tartalmuk miatt elkobozta vagy megsemmisítette; 2.5. a rendeltetési ország jogszabályai értelmében történő lefoglalás esetén, az illető ország igazgatásának bejelentése szerint; 2.6. ha olyan értékküldeményekről van szó, amelyeknél a tartalom tényleges értékét meghaladó, csalárd értéknyilvánítás történt; 2.7. ha a feladó a küldemény feladási napját követő naptól számított hat hónapon belül nem nyújtott be tudakozványt; 2.8. ha hadifoglyok vagy polgári internáltak csomagjairól van szó.

Source: https://magyarkozlony.hu/hivatalos-lapok/f597b15385331d02cfdc386713cd11e53a5bf334/dokumentumok/0acad93b9f34ae19c6fa63949170dbc2340a2574/letoltes